На основу Решења стечајног судије Привредног суда у Београду број 11.Ст-240/2010 од 15.09.2010. године, а у складу са чланoвима 131, 132, 133,135. и 136. Закона о стечају („*Службени гласник Републике Србије“ број 104/2009*), Националним стандардом број 5 – Национални стандард о начину и поступку уновчења имовине стечајног дужника („*Службени гласник Републике Србије“ број 13/2010*) и на основу сагласности Одбора поверилаца од 28.11.2013. године, стечајни управник стечајног дужника:

**„SRBOCOOP EXPORT-IMPORT“ а.д. у стечају**

**БЕОГРАД, ул. Миливоја Перовића бр. 5/3**

**ОГЛАШАВА**

**продају стечајног дужника као правног лица**

**методом јавниог надметања**

|  |  |  |
| --- | --- | --- |
| **Предмет продаје** | **Почетна цена (динара)** | **Депозит (динара)** |
| **Стечајни дужник као правно лице, чију значајнију имовину чине:*** **Пословни простор** **у Београду – Локал број 2,** ул. Миријевски венац бр. 2Б, површине 20,31 м², у приземљу стамбене зграде за колективно становање – објекат 2, изграђен на КП 1501/2, ЛН 11904 КО Миријево, ванкњижна својина стечајног дужника.
* **Пословни простор у Лазаревцу – Локал број 74**, уз Отворени тржни центар (бувља пијаца), на углу улица Воке Савића и Бранка Радичевића, површине 184 м², приземни, изграђен на КП 2002/1, ЛН 33 КО Лазаревац, привременог карактера, има одобрење за градњу, знатно оштећен, није у употребљивом стању, ванкњижна својина стечајног дужника.
* **Објекат број 16 у Старој Пазови– Помоћна зграда**, на КП 5548, ЛН 1862 КО Стара Пазова, површине у основи 34 м², објекат изграђен без одобрења за градњу, стечајни дужник – држалац, својина – приватна, обим удела 1/1.
* **Објекат број 2 у Раброву - Помоћна зграда** на КП 2119, ЛН 1955 КО Раброво, приземна, површине у основи 222 м², објекат изграђен без одобрења за градњу, стечајни дужник – држалац, својина – друштвена, обим удела 1/1.
* **Објекат број 4 у Раброву - Помоћна зграда**, на КП 2119, ЛН 1955 КО Раброво, површине у основи 35 м², објекат изграђен без одобрења за градњу, стечајни дужник – држалац, својина – друштвена, обим удела 1/1.
* **Објекат број 2 у Раброву - Помоћна зграда**, на КП 2121/2, ЛН 201 КО Раброво, површине у основи 165 м², објекат изграђен без одобрења за градњу, стечајни дужник – држалац, својина – друштвена, обим удела 1/1.
 | **4.406.771,34** | **1.762.708,54** |

*(Напомена: Списак имовине стечајног дужника која је предмет продаје стечајног дужника као правног лица, као и статус исте, детаљно је приказан у продајној документацији).*

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 200.000,00 динара, са припадајућим ПДВ-ом.Профактура се мора преузети на адреси – Агенција за послове стечајне управе ''Перковић'', ул. Краља Милутина бр. 36, Београд, сваког радног дана у периоду од 09:00 до 15:00часова, уз обавезну најаву стечајном управнику или писаним захтевом путем електронске поште. Рок за откуп продајне документације је 11.05.2022. године.
2. уплате депозит на текући рачун стечајног дужника бр: 160-338026-36 Banca Intesa а.д. Београд, и доставе доказ о уплати најкасније 16.05.2022. године до 12:00 часова, или положе неопозиву првокласну банкарску гаранцију наплативу на први позив. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија стечајног дужника, Краља Милутина бр. 36, сутерен, Београд, најкасније 16.05.2022. године до 12:00 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време.
3. потпишу изјаву о губитку права на повраћај депозита. Изјава чини саставни део продајне документације.
4. потпишу уговор о чувању поверљивих података приликом преузимања продајне документације;

Стечајни дужник као правно лице се купује у виђеном стању, а његова имовина може се разгледати након откупа продајне документације, сваким радним даном од 09.00 до 15.00 часова, а најкасније до 11.05.2022. године (уз претходну најаву стечајном управнику).

Потенцијални купци, ради правовремене евиденције морају предати стечајном управнику најкасније до 16.05.2022. године: попуњен образац пријаве за учешће на јавном надметању, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица) и доказ о уплати депозита или копију банкарске гаранције.

**Јавно надметање** **одржаће се дана 18.05.2022. године у 11:00 часова на следећој адреси**: **Пословне просторије стечајног управника, Београд, ул. Краља Милутина бр. 36/сутерен.**

Регистрација учесникапочиње два сатапре почетка јавног надметања, а завршава се 10 минутапре почетка јавног надметања, односно у периоду од 09.00 до 10.50часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање упознајући учеснике са правилима надметања;
3. оглашава имовину која се нуди на продају и оглашава почетну цену;
4. позива учеснике да прихвате понуђену цену према унапред утврђеним корацима увећања;
5. одржава ред на јавном надметању,
6. проглашава купца - ако су испуњени предуслови, или проглашава јавно надметање неуспелим;
7. потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **два радна дана** од завршетка јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 данаод дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана,од дана потписивања купопродајног уговора.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за Купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор закључује се у року од три радна дана након пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Порезе и трошкове који произлазе из закљученог купопродајног уговора у целости сноси купац.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

Овлашћено лице: стечајни управник Драган Перковић**,** контакт телефон: 011/36-70-846; 063/301-721

Е-mail: agencija.perkovic@gmail.com